
	[Yhtiö]

	Toimitusjohtaja
	[Toimitusjohtaja]



Toimi ja tehtäväkuvaus	

[Lisää nimi] toimii yhtiön toimitusjohtajana, jonka tehtävänä on johtaa ja valvoa yhtiön liiketoimintaa sekä hoitaa yhtiön juoksevaa hallintoa osakeyhtiölain ja yhtiön hallituksen antamien ohjeiden mukaisesti.

Toimen aloittaminen ja sen kesto

Sopimussuhteen mukainen toimi alkaa [pvm] ja on voimassa toistaiseksi.

Kuukausipalkkio, vuosibonus ja luontaisedut

Kuukausipalkkio on [x] euroa kuukaudessa ja se maksetaan kuukausittain kunkin kuukauden [x] päivänä toimitusjohtajan ilmoittamalle pankkitilille [lisää pankkitilin numero].

Toimitusjohtajalle maksetaan toimitusjohtajan kanssa vuosittain sovittava vuosibonus kuukauden kuluessa siitä, kun yhtiön tilinpäätös on vahvistettu yhtiökokouksessa. Vuosibonuksen määrä [pvm] päättyvältä tilikaudelta on [prosenttiluku kirjaimin] ([prosenttiluku numeroin]) prosenttia liikevaihdon lisäyksestä verrattuna edelliseen tilikauteen.

Mikäli koko henkilöstölle tai joillekin henkilöstöryhmille tulee normaalin palkan lisäksi tulospalkkausjärjestelmä, optiojärjestelmä tai muu vastaava kannustinjärjestelmä, kuuluu toimitusjohtaja myös tällaisen kannustinjärjestelmän piiriin.

Toimitusjohtajalla on vapaa autoetu enintään [numero] euron arvoiseen autoon.

Toimitusjohtajalla on lounasetu, kotipuhelinetu ja matkapuhelinetu.
Toimitusjohtajalla on vapaa asuntoetu, joka toteutetaan siten, että yhtiö maksaa kuukausittain toimitusjohtajan vuokraaman osoitteessa [osoite] olevan asunnon kuukausivuokran. 

Eläke-etuudet ja vakuutukset

Yhtiö ottaa toimitusjohtajalle työntekijän eläkelain (TyEL) mukaisen eläkevakuutuksen. Eläkeikä määräytyy työntekijän eläkelain mukaan.

Vuosiloma

Toimitusjohtajan loma määräytyy vuosilomalain säännösten mukaisesti. Toimitusjohtajalle maksetaan lomaraha lomapalkan yhteydessä. Lomarahan suuruus on 50 % loma-ajan rahapalkasta.

Sairaus

Toimitusjohtajalla on sairastuessaan oikeus [numero] kuukauden palkalliseen sairaslomaan. 

Sivutoimet

Toimitusjohtaja ei ole ilman yhtiön hallituksen antamaa suostumusta oikeutettu harjoittamaan sivutointa. 

Kilpailukielto

Toimitusjohtajalla ei ole oikeutta sopimussuhteen lakkaamisen jälkeen astua kilpailevan yrityksen palvelukseen eikä ryhtyä muutoin harjoittamaan yhtiön kanssa kilpailevaa toimintaa [numero] kuukauden aikana sopimuksen päättymisestä lukien.

Mikäli toimitusjohtaja rikkoo tätä kilpailukieltoa, sitoutuu hän korvaamaan kaikki yhtiölle aiheutuneet (välilliset ja välittömät) vahingot sekä menetykset, kuitenkin vähintään (sopimussakko) kahdentoista kuukauden palkkaa vastaavan määrän.

Keksinnöt ja tekijänoikeus

Toimitusjohtajan tekemiin keksintöihin sovelletaan lakia oikeudesta työntekijän tekemiin keksintöihin.

Muut immateriaalioikeudet siirtyvät lain sallimissa rajoissa yhtiölle tällä sopimuksella ilman erillistä korvausta, ellei erikseen toisin kirjallisesti sovita.

Sopimuksen päättyminen ja erokorvaus

Molemmat osapuolet ovat oikeutettuja irtisanomaan sopimuksen ilman erityistä perustetta. Yhtiön irtisanoessa irtisanomisaika on [numero] kuukautta ja toimitusjohtajan irtisanoessa [numero] kuukautta.

Mikäli sopimus on irtisanottu yhtiön toimesta muusta syystä kuin työsopimuslain 8 luvun 1 §:n mukaisilla purkuperusteilla, toimitusjohtajalle maksetaan [numero] kuukausipalkkiota vastaava rahasumma irtisanomisajan palkan lisäksi.

TAI

Yhtiön päättäessä sopimuksen sen kestettyä enintään yhden vuoden ajan toimitusjohtajalle maksetaan irtisanomisajan palkan lisäksi [numero] kuukauden palkkaa vastaava korvaus. Mikäli sopimussuhde on kestänyt yli 12 kuukautta, toimitusjohtajalle maksetaan irtisanomisajan palkan lisäksi kuuden kuukauden palkkaa vastaava korvaus. Korvausta ei kuitenkaan makseta, jos yhtiö päättää sopimuksen työsopimuslain 8 luvun 1 §:n mukaisilla purkuperusteilla.

Erimielisyydet

Tätä sopimusta tai sen päättymistä koskevista erimielisyyksistä neuvotellaan aina ensisijaisesti osapuolten välillä. Mikäli erimielisyyksiä ei saada neuvotteluteitse sovittua, ratkaisee asian [ratkaisijan tiedot].

Muuta

[Esim.
Matkustus ja edustaminen
Optio-oikeus
Vakuutus
Koulutus
Sähköposti]

Sopimuskappaleet

Tätä sopimusta on tehty kaksi (2) samanlaista kappaletta, yksi kummallekin sopijapuolelle.

Allekirjoitukset
[Paikka ja aika]

